SAD pred izbore za Kongres: Kako pridobiti mlade glasače
Republikanska, kao i Demokratska partija predsjednika Obame nastoji zadobiti povjerenje mladih pred opće izbore 2. Novembra.
Predsjednik Barack Obama je posljednjih dana posjetio više američkih univerziteta nastojeći obnoviti entuzijazam mladih ljudi kakav je bio prije dvije godine tokom njegove utrke za Bijelu kuću. Ali velika nezaposlenost i druge ekonomske teškoće umanjuju izborna uzbudjenja. Glasači ispod 30 godina strarosti su u velikom broju izašli na izbore 2008, i oko dvije trećine je glasalo za tadašnjeg demokratskog kandidata, Baracka Obamu. Zach Howell je na čelu Univerzitetskog republikanskog nacionalnog komiteta. On se sjeća teških vremena za studente republikance prije dvije godine: "Nije bilo ugodno biti republikanac na univerzitetu, tih dana. Bila je to najgora stvar što ste mogli biti na univerzitetu. Tako da se veliki broj mladih konzervativaca na odredjeni način povukao tokom izbora 2008. Ove godine je sasvim drugačije. Oni su tu, vrijedno rade i sa ponosom se idnetificiraju kao konzervativci, kao republikanci." Istraživanja sada pokazuju da bi Demokratska partija mogla izgubiti neka mjesta u Kongresu, i predsjednik Obama se obraća mladim ljudima pozivajući ih da 2. novembra glasaju za demokratske kandidate. Govoreći nedavno pred oko 35 hiljada okupljenih na Univerzitetu Ohio, gospodin Obama je priznao da je utrka za Bijelu kuću bila mngo privlačnija od sadašnjeg teškog posla vladanja: "Mi sada ne samo zagovaramo promjene. Nije to više jednostavan poziv za promjene. Mi sada vrijedno radimo na promjenama, mi ih sprovodimo. Ponekad je to frustrirajuće. Mi promjene ostvarujemo centimetar po centimetar, dan po dan. To nije lako. Vjerujte mi. Ja znam da to nije lako." Predsjednik je pozvao mlade ljude da se vrate onom zanosu iz 2008, i da nastave raditi na trajnim promjenama. Heather Smith je direktor nepartijske organizacije "Rock the Vote", koja mlade glasače podstiče da glasaju. Ona kaže da su mnogi mladi ljudi sa kojima je razgovarala pomalo skeptični oko nenadne predsjednikove pažnje: "Prva reakcija je suzdržana, znate. Gdje ste bili? Mislili smo da smo u ovome zajedno, mi smo glasali za vas, vrijedno smo radili, izašli smo na birališta kao što ste nam rekli. Mi čekamo na liderstvo, gdje ste vi bili?" Nedavno istraživanje Pew centra je pokazalo da tek 27 procenata mladih Demokrata ozbiljnije razmišlja o izborima, a kod Republikanaca 39 procenata. Lider studenata republikanaca Zach Howell kaže da je posao glavna tema mladih glasača: "Sve je u vezi ekonomije. To je za njih sve. 20 posto diplomaca sada ne može naći posao, tako da su mladi ljudi zabrinuti za svoju budućnost. Oni nemaju pouzdanje koje je imala većina predhodnih generacija." Heather Smith iz organizacije "Rock the Vote", takodjer, kaže da su mladi zabrinuti za svoju budućnost, i da ima razloga zašto oni manje glasaju od starijih ljudi: "Oni su novi u procesu, i to znači da se njih većina tek trebaju registrirati da po prvi put glasaju. Devet miliona ljudi je napunilo 18-tu godinu od izbora 2008. Svi se oni trebaju registrirati da bi glasali. Ali, mi nemamo infrastrukturu koja bi taj proces mladim ljudima učinila pristupačnijim." Na nedavnom skupu "One Nation", održanom u Washingtonu, student koji podržava Demokratsku partiju, Lance Pyburn je iskazao dozu zabrinosti, ali i optimizma: "Jednostavno zbog toga što je stanje loše već duži period i daleko od onoga što smo željeli da se desi. Ali sa ovim okupljanjem i kada vidim da su svi izašli da podrže naš program, zaista mislim da će biti dobro. Mislim da ćemo biti iznenadjeni koliko ćemo biti uspješni u novembru." Demokrati se nadaju velikom iznenadjenju u izbornoj noći, a obje partije se nadaju da će mladi glasači podržati njihove kandidate.